ہولی، پنجاب

خطۂ پنجاب میں ہولی کا آغاز ملتان شہر سے بتایا جاتا ہے۔ روایت ہے کہ یہ پرہلادپوری ہولی مندر سے شروع ہوئی ہے۔ پرہلادپوری کی اصل مندر کے بارے میں سمجھا جاتا ہے کہ اسے پرہلاد نے تعمیر کروایا تھا جو ہرنیکاشیپو کا بیٹا تھا جو ملتان (کشیاپاپورہ) کا راجا تھا۔ یہ نرسمہا کے اعزاز میں بنایا گیا ہے جو ہندو عقائد کے حساب سے بھگوان وشنو کا اوتار تھا اور جو ایک ستون سے نمودار ہوکرپرہلاد کی حفاظت کیے تھے۔ ہولی موسم بہار کی آمد کی بھی نقیب ہے۔
ہولی کی تقاریب دو دنوں پر محیط ہیں۔ ہولیکا دہن پھاگن پورنیما یا پورن ماسی (ماہِ کامل) اور ہولی خود چیت کے پہلے دن منائی جاتی ہے پنجابی تقویم کے حساب سے ۔
لفظ "ہولی" 'ہولا' سے ماخوذ ہے خدا کی عبادت اور اچھی فصل کا شکرانہ ہے ہولی کے بارے میں ایک تصور یہ بھی ہے کہ یہ سنسکرت زبان کے لفظ 'ہولکا' سے ماخوذ ہے جس کا مطلب نیم پختہ بھٹا ہے۔ خطہ پنجاب میں گیہوں کی کاشت کاری بییساکھ میں کی جاتی ہے جو ہولی کے دو مہینے بعد آتا ہے۔ اس وجہ سے ہولی مستقبل کی فصل کے لیے شکریے کا پہلو رکھتی ہے۔
ہولی لفظ ہولیکا سے بھی ماخوذ ہے جو اپنے بھتیجے پرہلاد کو اپنے گود میں جلانے کی کوشش میں خود سپرد آتش ہو گئی۔
ہرنیکاشیپو پرہلاد کو زہر دے دیتا ہے، اسے طاقتور ہاتھیوں کے قدموں تلے دبوانے کی کوشش کرتا ہے اور اسے سانپوں کے ساتھ قید میں رکھتا ہے۔ تاہم پرہلاد بچ جاتا ہے۔ پھر وہ اسے ہولیکا کی گود خوفناک آگ کے بیچ میں زبردستی بٹھاتا ہے۔ ہولیکا ہرنیکاشیپو کی بہن تھی۔ اس کے پاس ایک جادوئی شال تھی جو اسے آگ میں جلنے سے بچاتی تھی۔ اس نے پیش کش کی کہ وہ پرہلاد کو اپنے اپنی گود میں لے کر آگ میں داخل ہوگی۔ اس طرح یہ سوچ تھی کہ پرہلاد جل جائے گا جبکہ ہولیکا اپنی شال کے سہارے بچ جائے گی۔
یہ داستان زبان زد عام ہے کہ جب وہ آگ میں داخل ہوئی تو ایک زوردار ہوا رونما ہوئی وہ حفاظتی شال ہولی پرہلاد پر گویا اوڑھ لی گئی۔ پنجاب میں ہولی ہولیکا کے علامتی مجسموں کو نذر آتش کرنے سے شروع ہوتی ہے۔ اسی وجہ ہولی سے پہلے کی شب کو ہولیکا دہن کہا جاتا ہے۔
کہا جاتا ہے کہ جب آگ ہولیکا پر حاوی ہو چکی تھی، وشنو نرسمہا (نیم مرد، نیم ببر کا اوتار) کی شکل میں ظاہر ہوئے اور ہرنیکاشیپو کو دبوچ لیے اور اس کے ٹکڑے ٹکڑے کر دیے۔ ہولی کا یہ تہوار اس واقعے کا جشن مناتا ہے اور ملتان کا سوریہ مندر اس کی یادگار عبادت گاہ ہے کیونکہ یہ مندر مقام واقعہ پر تعمیر کی گئی ہے۔
ہولیکا پوجن کے لیے، ہولیکا دہن سے آٹھ دن پہلے، اس علاقے کو مقدس پانی سے صاف کیا جاتا ہے۔ اس جگہ دو لکڑیاں رکھ دی جاتی ہیں، ایک پرہلاد کے لیے اور ایک ہولیکا کے لیے۔ سوکھے گوبر کے پُٹھے، سوکھی لکڑیوں اورگھاس پر یہ دو لکڑیاں رکھ دی جاتی ہے۔
پنجاب میں ہولی ہولاشٹک کے طور پر نو دنوں تک منائی جاتی ہے۔ ہولاشٹک ہولا اور اشٹک سے بنتا ہے، جس سے مراد ہولی سے قبل آٹھ دن ہیں اور اسی سے یہ لفظ بنتا ہے۔ یہ تہوار ہولی کے دن رنگوں اور گُلال کے ساتھ اختتام پزیر ہوتا ہے۔ اسی دن ہولیکا دہن کی تیاری شروع ہوتی ہے، اسی سے ہولی کی جملہ تقاریب مکمل ہوتے ہیں۔
ہولاشٹک سے ہولیکا دہن کے دن تک ہرروز چھوٹی لکڑیاں یا لکڑی کے پرزے جوڑے جاتے ہیں۔ اس طرح سے ہولیکا دہن تک یہ مجموعہ لکڑیوں کے انبار میں تبدیل ہوتا ہے جسے اس دن جلایا جاتا ہے۔ ہولی کے رنگ کی ایک چھوٹی مقدار بکھر جاتی ہے۔ ہفتہ بھر ہولی تقاریب مہاراجہ رنجيت سنگھ کی جانب سے منائے گئے تھے اور یہ لاہور میں ہولی منانے کی تہذیب کا حصہ تھی۔
ہولی کے دن مغربی پنجاب اور مشرقی پنجاب میں ایک رواج ہے کہ ایک مٹکی کو پھوڑا جاتا ہے جو ایک اونچے مقام پر رکھا جاتا ہے۔ قریب چھ آدمی اپنے ہاتھ ایک دوسرے کے کندھے پر رکھتے ہیں، آگے جھکتے ہیں اور سروں کو ملاتے ہیں اور اپنے دائیں پاؤں ملا کر بیچ میں ایک مخروطی شکل بناتے ہیں۔ اسی پردوسرے چڑھ کر مٹکے کو پھوڑتے ہیں۔ جو لوگ اس کام میں حصے دار نہیں ہوتے، اس گروہی شکلبندی پر پانی اور رنگ پھینکتے ہیں۔ روایتی طور پر مٹکے میں مکھن اور دودھ رکھا جاتا ہے جو کم عمر کرشن کے مکھن چرانے کی عکاسی مانی جاتی ہے۔
لوگ ایک دوسرے پر رنگین سفوف پھینک کر ہولی مناتے ہیں۔ اس دن اچھے اچھے پکوان بنتے ہیں
دسہرہ، کروا چوتھ، ہولی اور دیوالی کے موقع پر پنجاب میں مٹی کی دیواروں اور کھلے صحنوں میں (جہاں کپڑے پر فنکاری کی جاتی ہے) کے دیہی گھروں میں لکشمی تصاویر اتاری جاتی ہیں تاکہ ہندو عقیدے کے حساب سے دولت کی اس دیوی سے برکات حاصل ہوں۔
اس فن کو پنجاب میں چونک پورنا کہا جاتا ہے اور اس شکلبندی ریاست کی عورتوں کی جانب سے دی جاتی ہے۔ مخصوص درخت کے بنیادی خیال یا تصور، پھول، بے پھُول پودے، بیل دار پودے، عام پودے، مور، پالکی، اقلیدسی شکلیں جن میں کھڑی، لیٹی ہوئی اور ترچھی لکیریں مل کر سادگی، پیچیدگی اور تصور کا امتزاج پیش کرتے ہیں جن سے دیہی زندگی میں فنکاری کی نفاست عیاں ہوتی ہے۔
ہولی پنجاب میں موسم سرد کے اختتام پر آتی ہے جہاں موسم سرد دو ذیلی موسموں میں بٹا ہے: ہیمنت جو پنجابی مہینوں مگھر اور پوہ (نومبر–جنوری) اور شِشِر جو پنجابی مہینوں ماگھ اور پھاگن (جنوری–مارچ)۔ ہولیکا دہن شِشِر کے اختتام پر آتا ہے اور ہولی سے بست کا موسم شروع ہوتا ہے۔
گرو گرنتھ صاحب کی ہدایت ہے کہ ہولی خدا کی خدمت کرتے ہوئے منانا چاہیے۔ ہولی کے رنگ خداوند کی محبت کا مظہر ہیں۔ اس جشن کی تفصیلات یوں بیان ہوئے ہیں: